**Bontott csoport**

Iskolánk egyik sajátossága, hogy az első három évfolyamon külön segítséget nyújt az olvasással, írással nehezebben boldoguló kisdiákok részére. Ez azt jelenti, hogy ezek a kisdiákok olvasás és írás órákon külön, kis létszámú csoportban tanulnak. Velük fejlesztőpedagógus foglalkozik.

A csoport nyitott. Ha valaki hamar rájön az írás, olvasás fortélyaira, tanév végén elhagyhatja a csoportot. Ha viszont valakinek menet közben akadnak nehézségei, a fenti fordulóponton bekerülhet a csoportba.

A kis csoportos foglalkozás keretein belül ugyan azt a tananyagot sajátítják el, csak lassabb tempóban haladnak a gyerekek. Az alacsony létszám miatt nagyobb figyelem jut egy tanulóra.

A csoportba kerülésnél azok a gyermekek élveznek előnyt, akik szakszolgálati vizsgálati javaslattal rendelkeznek.

A csoportban való részvétel csak szülői beleegyezéssel lehetséges.

Bízunk benne, hogy az oktatást érintő megszorító intézkedések ellenére a jövő tanévben is folytathatjuk e jó gyakorlatot!